section_heading: Istraživačka djelatnost
paragraph_text: Sudjelovao je u iskapanjima arheoloških lokaliteta diljem Hrvatske. Vodio je više od pedeset arheoloških istraživanja Zadra i okoline, a istraživao je i područje donjega toka rijeke Neretve gdje je otkrio niz nalazišta iz raznih vremenskih razdoblja. Radove kojima je predstavljao nalaze s arheoloških istraživanja objavljivao je u godišnjaku Arheološkoga muzeja Zadar "Diadora", ali i u drugim arheološkim izdanjima u Hrvatskoj. Bio je autorom izložaba kojima je predstavio arheološka istraživanja i nalaze, a jedan od značajnijih nalaza bila je pozlaćena brončana ogrlica, jedinstven nalaz starohrvatskih grobova iz Sv. Jurja iznad Caske. Osim znanstvenog rada, dugogodišnji je kroničar kulturnih događanja u Zadru.